钦定古今图书集成/明伦汇编/氏族典/第163卷 > 《廖用贤尚友录》 > 桓秘
## 钦定古今图书集成/明伦汇编/氏族典/第163卷 > 《廖用贤尚友录》 > 桓秘

按《晋书桓彝传》：“彝子秘，字穆子，初拜秘书郎，兄温抑
而不用，久之，为辅国将军、宣城内史。后为散骑常侍，
徙中领军。孝武帝初即位，妖贼卢竦入宫，秘与左卫
将军殷康俱入击之。温入朝穷考竦事，收尚书陆始
等，罹罪者甚众。秘亦免官居宛陵，每愤愤有不平之
色。温疾笃，秘与温子熙济等谋共废冲，冲密知之，先”
遣力士拘录熙、济，而后临丧。秘于是废弃，遂居于墓
所，放志田园。先冲卒，长子蔚，官至散骑常侍、游击将
军。桓元篡，以为醴陵王。